b'\n_START_ARTICLE_\nNattsvermere\n_START_SECTION_\nLarve\n_START_PARAGRAPH_\nNattsvermerlarver lager en puppe. N\xc3\xa5r den kommer ut av puppen, er den en fullt utviklet nattsvermer med vinger. Noen svermeres larver graver hull i bakken, og bor i hullet til de er klare til \xc3\xa5 bli en fullt utviklet svermer.\n_START_SECTION_\nTiltrekning til lys\n_START_PARAGRAPH_\nNattsvermere opptrer ofte i sirkler rundt lykter og lys, men \xc3\xa5rsaken til denne oppf\xc3\xb8rselen er ukjent. En hypotese sier at de bruker en form for astronomisk navigasjon, der de holder en bestemt vinkel mot en bestemt lyskilde (som M\xc3\xa5nen) og dermed kan fly i en rett linje. Astronomiske objekter er s\xc3\xa5 langt unna at selv over lange distanser forandres ikke vinkelen mellom insektet og lyskilden. N\xc3\xa5r en svermer m\xc3\xb8ter et mye n\xc3\xa6rmere, kunstig lys og bruker dette som navigasjon, blir vinkelen forandret betydelig etter bare en kort distanse. Dette f\xc3\xb8rer til at nattsvermeren vil endre retningen den flyr i for \xc3\xa5 f\xc3\xa5 den rette vinkelen. Dermed vil svermeren fly i et spiralformet m\xc3\xb8nster, som g\xc3\xa5r n\xc3\xa6rmere og n\xc3\xa6rmere lyskilden._NEWLINE_En annen teori g\xc3\xa5r ut p\xc3\xa5 at flyvingen rundt lys kan ha \xc3\xa5 gj\xc3\xb8re med en visuell forstyrrelse kalt Mach-band. Teorien sier at i jakten p\xc3\xa5 ly og sikkerhet vil nattsvermere fly mot m\xc3\xb8rke omr\xc3\xa5der av himmelen, og de tenderer dermed til \xc3\xa5 sirkle rundt objekter i Mach-band-regionen. Teorien om astronomisk navigasjon burde innb\xc3\xa6re at nattsvermere sirkler rundt lys, ikke fly direkte mot dem, som mange av dem gj\xc3\xb8r. Mach antar at nattsvermere, som er nattaktive dyr, m\xc3\xa5 finne et sted \xc3\xa5 skjule seg for jegere n\xc3\xa5r sollyset kommer, men at de ikke kan gj\xc3\xb8re dette i m\xc3\xb8rke. Instinktet deres gj\xc3\xb8r at de om morgenen vil fly mot lyset (vanligvis opp) og s\xc3\xa5 ned igjen, med en mulighet til \xc3\xa5 lande p\xc3\xa5 en overflate som kan fungere som kamuflasje._NEWLINE_En tredje teori som har blitt foresl\xc3\xa5tt for \xc3\xa5 forklare oppf\xc3\xb8rselen til hannsvermere i forbindelse med stearinlys, er spesifikt basert p\xc3\xa5 luktesans. Det er p\xc3\xa5vist at lukt i noen tilfeller kan bli formidlet gjennom deteksjon av det infrar\xc3\xb8de spektret til en substans. Det sprakende infrar\xc3\xb8de spektret fra en stearinlysflamme har et antall emisjonslinjer som er lik frekvensen p\xc3\xa5 vibrasjonen av den kvinnelige nattsvermerens feromoner. Hannsvermeren blir derfor sv\xc3\xa6rt tiltrukket av flammen. Lyskilder med andre m\xc3\xb8nster er mindre attraktive.\n_START_SECTION_\nJegere og parasitter p\xc3\xa5 nattsvermere\n_START_PARAGRAPH_\nNattaktive insektetere lever ofte av nattsvermere, dette inkluderer noen flaggermus, noen arter ugler og andre fuglearter. Nattsvermere blir ogs\xc3\xa5 spist av noen \xc3\xb8gler, katter, hunder, gnagere og noen bj\xc3\xb8rner. Nattsvermere er s\xc3\xa5rbare for \xc3\xa5 bli lammet av praktvepser._NEWLINE__NEWLINE_Det finnes bevis for at ultralyd i omr\xc3\xa5dene lik de som er brukt av flaggermus f\xc3\xa5r nattsvermere til \xc3\xa5 gj\xc3\xb8re unnaman\xc3\xb8ver fordi flaggermus spiser dem. Ultrasoniske frekvenser for\xc3\xa5rsaker en reflekshandling i nattflysvermere som f\xc3\xa5r den til \xc3\xa5 falle noen tommer i lufta for \xc3\xa5 unng\xc3\xa5 angrep. Bj\xc3\xb8rnespinnere sender ut klikk som lurer flaggermusens ekkolokalisering.'